Downloaded from YTS.MX
Official YIFY movies site: YTS.MX
Trăim într-o realitate programată de calculator
şi singurul indiciu pe care îl avem este când o variabilă e schimbată
şi se produce o modificare a realităţii noastre.
Dacă găsiţi această lume rea, ar trebui să vedeţi celelalte lumi.
Când scriitorul de romane SF Philip K. Dick şi-a imaginat
că întreaga lume era un program de calculator
şi că trăiam de fapt într-o simulare,
el a anticipat intriga uneia din cele mai influente saga
din ultimii 20 de ani:
Matrix.
Astăzi, realitatea a prins din urmă această idee, nu-i aşa ?
Calculatoarele au devenit o extensie a noastră,
avatarele noastre ne furnizează a doua viaţă într-o lume virtuală,
iar termenul Matrix a intrat în vocabularul nostru.
Te face să te întrebi dacă nu trăim deja în Matrix...
De-a lungul a patru filme, Matrix a depăşit domeniul cinematografiei
ca să devină un fenomen cultural şi social.
Seria a surprins provocările
şi anxietăţile erei noastre digitale într-o manieră fără egal.
Şi asta are o influenţă uriaşă asupra generaţiei noastre.
O conectată generaţie hibridă, care neîncetat pune la îndoială realitatea...
până la paradox.
MATRIX: GENERAŢIA
Am trăit anii '80, crescuţi cu televizor şi cu primele jocuri video,
dar fără telefoane mobile sau Internet.
Ca adolescenţi, mulţi dintre noi au fost atraşi de Nirvana
sau de furia celor de la Rage Against The Machine,
trupe critice ale stilului de viaţă american.
Când Matrixa fost lansat eram suspicioşi,
aşteptând un film de acţiune absurd, şi totuşi un alt stereotip blockbuster.
Dar am descoperit o parte enigmatică a cinematografiei.
Când am plecat din sală, fiecare avea propria lui interpretare.
La fel ca Neo, toţi ne-am întrebat ce ni s-a întâmplat:
filmul a fost un adevărat şoc estetic şi ne-a provocat.
În plus, a avut o coloană sonoră din generaţia noastră, care ne-a plăcut.
La lansare, în '99, oamenii se temeau de un colaps al sistemului digital.
Aşa numitul virus Y2K ameninţa să arunce planeta într-o apocalipsă,
deoarece computerele nu puteau să treacă în mileniul trei.
Chiar dacă virusul Y2K a fost inofensiv şi maşinile nu au preluat controlul lumii,
a fost pentru prima dată când tehnologia avea capacitatea
de a deturna realitatea noastră la scară mondială !
LIDERII LUMII AU CONVOCAT LA NAŢIUNILE UNITE O SESIUNE DE URGENŢĂ.
Matrixa fost regizat de surorile Wachowski.
El descrie o distopie în care inteligenţa artificială subjugă oamenii
"cultivându-i" pentru energie.
Maşinile păstrează pacea omenirii în Matrix
creând o realitate simulată, o iluzie.
Pentru a combate acest sistem, un grup de rebeli, blocaţi într-o lume ruinată,
piratează lumea virtuală ca să recâştige controlul realităţii.
Am intrat.
Povestea se concentrează pe trezirea lui Neo,
un hacker interpretat de Keanu Reeves.
Ghidul lui spiritual, Morpheus, îi prezintă o alegere dificilă:
dacă să pună sau nu la îndoială ce i s-a spus mereu că este real.
Iei pastila albastră, povestea se termină.
Te trezeşti în patul tău şi crezi orice vrei să crezi.
Iei pastila roşie, stai în Ţara Minunilor
şi îţi arăt cât de complicată e realitatea.
Ţine minte ! Tot ce îţi ofer e adevărul şi nimic mai mult.
Asta nu e ceva real.
Ce e real ? Cum defineşti realul ?
Prin traiectoria eroului său,
filmul pune la îndoială relaţia dintre oameni şi maşinile lor
şi porozitatea dintre realitate şi spaţiul virtual.
Neo nu a încetat niciodată să facă diferenţa între adevăr şi falsitate.
El e Alesul cum s-a sugerat sau doar un alt individ ?
Sunt maşinile întruchiparea răului sau sunt doar ca el ?
Filmul a avut un succes mondial.
Premiat cu patru premii Oscar, Matrix a generat o serie de desene animate
la care au lucrat cei mai buni regizori de acest gen.
Animatrix.
Filmul are două continuări,
Reloadedşi Revolutions.
Şi universul Matrixcontinuă să se extindă cu benzi desenate
şi jocuri video.
Conceput ca un proiect transmedia, filmele se completează unul pe altul.
Matrixa devenit un univers extins, la fel ca predecesorul său ilustru...
RĂZBOIUL STELELOR
Dar mai ales, cele două saga abordează teme filozofice majore
prin eroi care caută să se descopere.
Nu există încercare.
Cum Războiul Stelelor a evocat Războiul Rece,
cu lupta binelui împotriva Imperiului Galactic al răului,
Matrixa prezentat o eră în care tehnologia
duce la cele mai bune sau rele rezultate.
Anii '90 au fost caracterizaţi de anxietate provocată de tehnologie.
În Amintiri periculoase, puteau folosi un dispozitiv să înregistreze
videoclipuri ale actelor criminale direct din cortexul lor cerebral.
The Lawnmower Manne introduce în primele excese ale realităţii virtuale.
Ca primul personaj în The Truman Show,
care a fost blocat într-un reality show de la naştere,
cu cât suntem mai mult asistaţi de maşini,
cu atât pierdem controlul asupra vieţii.
Dar Matrixare un lucru unic.
Ca Neo, care foloseşte programe
să-şi înveţe avatarul să stăpânească artele marţiale,
Matrixeste un fel de film augmentat,
infuzat cu cultura populară a timpului.
- Cred că îi place ! - Da.
Saga surorilor Wachowski a fost influenţată de cyberpunk SF
începând cu Blade Runner, filmul lui Ridley Scott, adaptat după Philip K. Dick.
Deckard se bate cu un replicant, un android creat după imaginea unui om.
Neo, pe de altă parte, se luptă cu agentul Smith,
care ia formă umană când de fapt este un program digital.
Filmele se bazează şi pe referinţe vizuale preluate din genul tech-noir,
care combină genul SF şi filmul noir.
Oraşul Întunecate un prim exemplu al genului.
Câteva din platourile lui filmare au fost refolosite la turnarea filmului Matrix.
Au fost şi referiri la benzile desenate,
ilustraţii notabile din The Invisibles a lui Grant Morrison,
care a reprezentat o inspiraţie directă.
Matrixs-a inspirat şi din Asia.
A fost primul film care împrumută scene din desenele animate japoneze,
în special din Ghost in the Shell,
care a inspirat motivele grafice,
temele şi fuziunea între organic şi mecanic.
Versiunea din 2017 a reţinut spiritul capodoperei originale.
În Matrix, corpul e o cochilie care se poate transforma şi schimba.
În cele din urmă, referirile la filmul de acţiune din Hong Kong sunt evidente.
Personajele par să fie stăpânii timpului.
Pot să-l accelereze sau să încetinească, la fel ca în filmele lui John Woo,
maestrul genului.
Celebrele schimburi de focuri slow-motion din The Killer,
Hard Boiledşi Faţă în Faţă
iau o nouă dimensiune stilistică în Matrix, cu trupurile lor imponderabile.
De fapt, Yuen Woo Ping, o personalitate marcantă în cinematografia din Hong Kong,
a fost rugat de surorile Wachowski
să coregrafieze luptele supraumane în stilul jocurilor video.
În 2003, Charlie Rose, jurnalist cultural la PBS,
a consacrat un program special pentru saga,
chiar înainte de lansarea părţii a treia.
Cei trei actori principali şi producătorul au discutat fenomenul Matrix
şi în special abordarea fără precedent a artelor marţiale la Hollywood.
Actorii au executat numerele lor de arte marţiale.
Fiecare personaj are stilul lui distinctiv.
Ce e lovitura Scorpion ?
Will Ping mi-a arătat lovitura asta numită Scorpion,
care e ultima lovitură pe care o fac când îl prind de picioare şi îl lovesc peste...
El ne-a învăţat toate mişcările. A oferit fiecăruia o lovitură personalizată.
Agentul Smith e foarte agresiv şi loveşte cu pumnul.
Keanu are o lovitură triplă cu piciorul.
El se ridică şi e întotdeauna o lovitură triplă.
Eu am o lovitură numită "Vultur" unde mă ridic în aer.
A fost definitorie pentru toate personajele noastre.
O mare realizare a filmului constă în împletirea a două universuri distincte
într-un întreg perfect coerent.
O performanţă care prezintă o imagine şi un sunet de neegalat.
Matrixa inaugurat o nouă eră digitală în cinematografie în anii 2000,
urmând înspăimântătorul T1000 CGI din Terminator 2
şi dinozaurii realişti ai lui Steven Spielberg.
Ca eroii din Jurassic Park,
filmul scoate în relief ambivalenţa noastră faţă de tehnologie.
Suntem pregătiţi să încercăm din nou.
Detest computerele.
Sentimentul e reciproc.
Matrixa fost produs cu un buget limitat de 60 de milioane de dolari,
când alte filme blockbuster ai timpului, cum ar fi Armageddon,
au costat de două ori mai mult.
Filmul a explorat tehnici inovatoare, cum ar fi efectul "bullet time",
care urma să devină marca lui înregistrată.
Matrixa inspirat multe filme.
Aceste filme au manipulat timpul şi spaţiul folosind tehnologia digitală:
Îngerii lui Charlie,
filmul 300,
gloanţele suspendate din Wanted.
Sau Lisbeth Salander din Milleniumsaga,
care nu par atât de diferite de Trinity:
toţi sunt rebeli punk, experţi în piratarea computerelor şi în condus.
Combinat cu nuanţe de parodie din Comedie de Groază, Familia Simpsonsşi Shrek,
filmul a fost desemnat un clasic al stilului pop.
Şi 23 de ani mai târziu, în Babylon, Matrix a intrat în familia
celei de a 7-a arte împreună cu Mélies, Chaplin, Bergman, Kubrick şi Cameron.
Damien Chazelle, născut în 1985, ne aduce versiunea sa de istorie cinematografică.
Cu un vast univers ultra-referenţial, o poveste erudită şi un estetic ameţitor,
impactul trilogiei a fost fenomenal.
Matrixa reuşit să reunească gustul unei generaţii pentru benzile desenate,
filmele cu arte marţiale şi filozofie.
Joel Silver e un producător iconoclast.
A fost puterea unui trio neobişnuit pe care l-a format cu doi producători
care au făcut posibil ca Matrix să revitalizeze genul filmului de acţiune
şi să devină un pionier în superproducţii intelectuale.
Când Charlie Rose i-a pus întrebarea
care era deja în mintea tuturor în momentul acela,
Silver a explicat cât de bine au sintetizat surorile Wachowski
influenţele care le-au modelat.
De ce credeţi că acest film a avut un astfel de impact ?
Un film care a trasat direcţia pentru viitor ?
Pentru că aceşti doi tipi sunt într-adevăr înzestraţi în felul cum au putut
să pună laolaltă toate aceste influenţe care de-a lungul vieţii lor au creat
un stil propriu care a fost un nou mod de a face lucrurile,
a fost un nou mod de a spune o poveste,
un nou mod de a folosi efectele vizuale care nu mai fusese făcut.
Şi că publicul căuta ceva mai mult
decât un film de acţiune anost, pentru care, trebuie să spun,
sunt responsabil pentru regizarea multora dintre ele.
Matrixfascinează pentru că rezonează cu noi.
Trebuie să renunţi, Neil.
Ca pentru Neo, vizionând filmul îţi provoacă o adevărată revelaţie.
Eliberează-ţi mintea.
Ne încurajează să ne eliberăm minţile, să reinterpretăm realitatea,
să o transformăm şi chiar să o transcendem.
Prefixul "trans" nu e trivial când vine vorba de primul regizor transgender.
La urma urmei, cele care nu erau încă numite Lana şi Lilly şi-au făcut tranziţia
după al treilea film Matrix.
Dar mai presus de toate, "trans" înseamnă să treci dincolo,
dincolo de ce e luat ca atare, care e preconceput.
Şi acesta e spiritual anilor '70 în care surorile Wachowski au crescut.
În general, suntem copiii secolului 20
şi asta înseamnă că suntem atraşi de originalitate.
Originalitatea a fost întotdeauna principala atracţie.
A fost mereu lucrul care te-a entuziasmat să vezi ceva diferit,
să vezi ceva ce n-ai mai văzut înainte.
Şi dacă te gândeşti laRăzboiul Stelelor, Raiders, Alien şiTerminator,
şi ele de fapt au material original scris pentru filme.
Am crescut într-un fel în aceea cultură
unde suntem atraşi de lucruri
care nu au mai fost spune sau văzute înainte.
Filmul Matrixe direct legat de anii 1960 şi 1970.
Tinerii se emancipau,
rupând cătuşele trecutului,
iar mişcările anticulturale evocau noi relaţii
cu alţi oameni şi cu lumea.
Sunt Peter Fonda.
Tocmai am terminat de făcut un film tratând cel mai discutat
subiect al zilei: LSD.
Psihedelicul rezultat ne-a invitat să regândim realitatea,
mai ales prin folosirea drogurilor cum ar fi LSD şi mescaline.
Prin halucinaţie, visele şi realitatea pot să se confunde.
În primele minute din Matrix, Neo abia se trezise
şi deja un personaj îi face o propunere,
pretinzând că mescaline e singura modalitate să te droghezi.
Ai avut vreodată acel sentiment
că nu eşti sigur dacă eşti treaz sau încă visezi ?
Tot timpul. Din cauza mescalinelor. E singurul mod de a zbura.
Şi următoarea secvenţă ne arată un tatuaj cu iepure alb,
la fel cu cel pe care Alice îl foloseşte ca ghid în Alice în Ţara Minunilor.
Am întârziat !
Romanul lui Lewis Carroll, adaptat de Disney în 1951,
e o lucrare de referinţă a psihedelicului.
- Trebuie să ies. - Dar eşti afară.
- Poftim ? - Vezi singură.
Eu sunt ! Am adormit.
Narează o serie de halucinaţii,
un vis cu ochii deschişi care ne poate trezi conştiinţa şi ne poate elibera.
Te rog, trezeşte-te Alice ! Alice !
Întreaga sagă Matrixcitează această capodoperă literară,
concepută ca o poveste a învăţării,
deoarece Neo păşeşte prin oglindă să descopere realitatea.
Cum ştii care e diferenţa dintre lumea visului şi cea reală ?
Psihedelicul influenţează lumea SF,
în special o lucrare majoră pentru surorile Wachowski:
Odiseea Spaţială 2001.
În plus faţă de călătoria finală acidă,
filmul lui Stanley Kubrick
deja a prefigurat scenariul de coşmar al filmului Matrix,
cu supercomputerul lui care trădează oamenii, celebrul HAL.
Salut, Hal ! Mă auzi ?
Deschide trapa de intrare, Hal.
Îmi pare rău, Dave. Mi-e teamă că nu pot face asta.
Philip K. Dick, care deja a mărturisit că scrie sub influenţa drogurilor,
a mers şi mai departe într-o prelegere ţinută în 1977 unei audienţe şocate:
idea de bază era că, atunci când realitatea deraiază,
se confirmă că e doar o iluzie.
Noi trăim într-o realitate programată de computer
şi singurul indiciu pe care îl avem... Când o variabilă este schimbată,
apar nişte modificări în viaţa noastră reală.
Ce e asta ?
Această schimbare a variabilei, această eroare în Matrix,
e perfect ilustrată când o pisică neagră îi apare de două ori la rând lui Neo:
Déjà vu...
Înseamnă că maşinile au localizat rebelii.
Déjà vu de obicei e o eroare înMatrix .
Se întâmplă când ei schimbă ceva.
Dacă psihedelicul reinterpretează realitatea prin droguri,
tehnologia computerului reinterpretează lumea prin realitatea virtuală.
LSD a fost un element crucial în cultivarea spirituală
a zonei Silicon Valley.
În acelaşi timp, pionierul artei digitale, John Whitney
a generat poezii vizuale folosind calculatoare.
În 1970, a produs o serie de filme pentru IBM şi Caltech,
pe care le-a intitulat MATRIX.
Psihedelicul şi revoluţia calculatoarelor sunt strâns legate.
Eseist şi guru LSD, Timothy Leary a văzut PC-ul, computerul personal,
ca pe religia viitorului.
Cred că noua confruntare cu Dumnezeu întotdeauna produce o nouă formă de artă.
Acum, forma nouă de artă,
noul limbaj religios în viitor o să fie electronic.
Când au venit anii '80,
lumea cyber a fost sursa tuturor fanteziilor şi speranţelor noastre.
Reclama Macintosh îşi ia partea estetică din anul 1984 a lui George Orwell,
din nou cu Ridley Scott la cârmă.
Aici, profeţia totalitaristă e inversată,
cu promisiunea că vom fi eliberaţi de calculatoare şi nu vom fi subjugaţi.
Pe 24 ianuarie, Apple Computer va prezenta Macintosh.
Şi veţi vedea de ce anul 1984 va fi cu totul schimbat.
Utopia revoluţiei digitale pare să aibă un viitor luminos.
În acelaşi an cu lansarea filmului Matrix, Tim Berners-Lee,
fondatorul Web, a vorbit cu Charlie Rose
despre natura fundamental umanistă a internetului.
După cum spune el, web aşa cum îl ştim noi nu ar fi existat niciodată
dacă ar fi fost conceput ca un sistem privat.
Când rogi pe toată lumea care are informaţii
să le dea una din chestiile astea amuzante http cu aceste URL
le spui indiferent ce informaţii sunt, vă rog, folosiţi aşa ceva.
E mult să-i ceri.
Asta e ceea ce trebuie să ceri ca să fii într-un spaţiu universal.
Spui: "Dacă e informaţie specială, trebuie să pot avea acces la ea."
Nu poţi să ceri un lucru atât de general şi să pui restricţii.
Nu poţi să spui, apropo, acesta e sistemul meu privat.
Pur şi simplu, nu s-ar fi întâmplat.
Acest spaţiu pentru schimb şi sharing,
liber şi accesibil tuturor, face protestul posibil.
În 1999, doar cu câteva luni înainte de lansarea filmului Matrix,
a izbucnit "Bătălia pentru Seattle".
Deoarece a treia conferinţă a WTO, Organizaţia Mondială a Comerţului,
avea loc,
demonstranţii s-au ridicat împotriva nedreptăţilor globalizării economice.
Seattle a fost printre primele mobilizări
coordinate internaţional în principal prin internet
cu 400.000 de oameni participând online.
Giganţii Microsoft şi Amazon,
precum şi oraşul Seattle au văzut cum prima mişcare
a fost larg transmisă prin Internet.
A fost startul antiglobalizării,
care evoca un capitalism responsabil şi echitabil.
Fight Cluba reiterat asta cu schizofrenicul
şi paranoicul erou cu halucinaţii...
M-ai întâlnit într-o perioadă foarte ciudată a vieţii mele.
...care a vrut să eradicheze consumerismul şi să distrugă băncile.
Filmele surorilor Wachowski au o dimensiune politică.
Descriu lupta minorităţilor împotriva asupritorilor.
Despre asta e vorba la curse. N-are nimic de-a face cu maşinile sau şoferii.
Tot ce contează este autoritatea şi incontestabila putere a banilor.
Nu o să fiu supusă unui astfel de abuz.
Staţi pe loc !
În 2006, V for Vendetta, regizat de James McTeigue,
descrie o revoltă populară împotriva statului fascist.
Filmul a devenit o emblemă a nesupunerii cetăţenilor
şi a dat o nouă faţă hackerilor Anonymous.
Inspirat de spiritul anilor '70 şi de neîncrederea în tehnologie a anilor '90,
trilogia Matrixs-a născut în mijlocul revoluţiei digitale.
Încurajându-ne să fim atenţi cu ordinea stabilită şi să ne îndoim de realitate,
trilogia a produs o serie de efecte contradictorii,
care au fost amplificate de 10 ori într-o lume al cărui viitor devenea nesigur.
Ştiu că eşti acolo. Te simt acum.
Ştiu că ţi-e teamă. Ţi-e teamă de noi. Ţi-e teamă de schimbare.
Nu cunosc viitorul. Nu am venit aici să vă spun cum se va sfârşi.
Am venit să vă spun cum urmează să înceapă.
Şi că o să le arăt oamenilor ce nu vreţi voi să vadă.
O să le arăt o lume fără voi.
O lume, fără reguli şi controale, fără graniţe şi îngrădiri.
O lume unde totul e posibil.
Unde mergem de acolo e o alegere pe care v-o las vouă.
Între lansarea filmelor Matrix Işi II,
noul mileniu s-a anunţat cu vuet de foc şi oţel.
În 11 septembrie 2001, terorişti jihadişti au piratat două avioane
şi au intrat cu ele în turnurile gemene ale clădirii World Trade Center,
simbolul puterii americane.
Cel mai groaznic film despre dezastre imaginat vreodată n-a apărut pe ecrane,
s-a întâmplat în realitate: realitatea copleşeşte ficţiunea.
State ca acestea şi aliaţii lor terorişti constituie o axă a răului.
Înarmaţi să ameninţe pacea lumii dezvoltând arme de distrugere în masă.
Lupta împotriva "axei răului" justifică orice,
chiar şi minciunile: armele de distrugere în masă presupus prezente în Irak
a fost de fapt un pretext pentru a-l îndepărta pe Saddam Hussein.
Războiul chirurgical seamănă cu cel virtual.
A fost filmat aproape ca un joc video, cu imagini în infraroşu
cu o nuanţă verzuie care aminteşte de filmele Matrix.
Între falsitate şi adevăr, teoriile conspiraţiei au început să apară.
La doar câteva ore de la atac, primele zvonuri s-au răspândit pe web.
Graţie forumurilor, blogurilor şi social media,
oricine putea să publice informaţii.
Nu aveai nevoie decât de o opinie şi de audienţă:
a fost Internet 2.0.
Trilogia Matrix a devenit un cult clasic,
un serial criptic, probabil deţinând răspunsuri la întrebările momentului.
Era suficient să cauţi ca să găseşti mesaje profetice.
După cum vezi, am fost cu ochii pe tine de ceva vreme, dle Anderson.
De exemplu, paşaportul lui Neo expiră pe 11 septembrie 2001.
Ne-am putea întreba care e numele clădirii în care Morpheus e ţinut,
poartă literele MMI, însemnând 2001 cu numere romane...
Totul a devenit un semn şi totul putea fi relevant.
Misterul a fost adâncit de faptul că surorile Wachowski n-au comentat.
În studioul lui Charlie Rose, absenţa lor era izbitoare,
dat fiind succesul colosal al filmului.
Echipa de filmare a devenit purtătorul lor de cuvânt, respectând poziţia regizorilor
şi dorinţa lor să nu dicteze publicului mesaje care se pot interpreta.
Revista Time a publicat un articol şi n-au vorbit cu revista Time.
Vor ca oamenii să gândească singuri. Nu vor să...
Să-i influenţeze.
Da, vor ca oamenii să-şi folosească imaginaţia,
pentru că sunt atât de multe lucruri diferite...
Oameni diferiţi au idei diferite despre film.
Şi cred că e important pentru ei.
E important pentru oameni să perceapă ce vor.
Nu vor să definească asta pentru oameni.
Vor ca oamenii s-o definească singuri.
Interpretarea a mers atât de departe,
că revelaţiile celui de al doilea şi al treilea episod n-au fost observate.
E imposibil. Profeţia ne spune...
A fost o minciună, Morpheus.
Alesul nu trebuia să pună capăt la nimic.
Totul n-a fost decât un alt sistem de control.
Şi totuşi am descoperit că Alesul, revolta
şi profeţia n-au fost decât o altă iluzie.
Îmi pare rău.
Un program generat de Matrix să menţină speranţa umană şi ordinea.
Cu toate acestea epoca şi-a pus amprenta pe poveste.
După tot ce s-a întâmplat, cum te aştepţi să te cred ?
Nu mă aştept. Eu mă aştept doar la ce m-am aşteptat întotdeauna.
Pentru ca tu să te hotărăşti naibii.
Cu atât mai mult cu cât, în acelaşi timp, scandalurile politice au izbucnit
având un ecou fără precedent pe Web.
Fondatorul Wikileaks, Julian Assange, a distribuit documente militare americane
dezvăluind crime de război.
Apoi un misterios informator, care trăieşte în exil în Hong Kong,
a demascat existenţa unui gigant sistem de supraveghere american şi britanic:
Edward Snowden, a cărui luptă este povestită în Citizenfour.
La fel ca Morpheus, el a văzut şi trăit înăuntrul sistemului,
în acest caz, CIA şi NSA, şi a încercat să ne trezească,
să ne deschidă ochii la faptul că sistemul
ne urmărea prin intermediul dispozitivelor noastre conectate.
Nu merită să lupţi pentru asta ?
Ce a descris el jurnaliştilor de la Guardian în 2013 suna ca o distopie.
Există o infrastructură în Statele Unite şi în lume
pe care NSA a construit-o în cooperare cu alte guverne,
care interceptează fiecare comunicare digitală,
fiecare comunicare radio.
- E aşa de opac... - Nu e de domeniul fantasticului.
Internetul cooperant şi fratern
coabitează cu echivalentul lui de coşmar.
În timp ce democratizarea informaţiei permite
o inteligenţă colectivă formidabilă, creează de asemenea un fenomen opus:
sacralizarea convingerilor în detrimentul faptelor.
Adevărul devine o simplă opinie.
Dacă web-ul unifică şi e împăciuitor,
în acelaşi timp favorizează dezbinarea şi disidenţa.
Deci una din cele mai mari întrebări de care ne lovim:
într-o lume de un milion de vorbitori, cum o găseşti pe cea bună ?
La fel ca Snowden şi Assange, care au fost trimişi în exil,
Aaron Swartz urma să plătească un preţ mare în 2011.
Pentru că a pus milioane de articole ştiinţifice online gratuit,
acest apărător al culturii libere a fost condamnat de justiţia americană,
riscând 35 de ani în închisoare şi o amendă de un milion de dolari.
Strivit de presiune, s-a sinucis la vârsta de 26 de ani,
cu o lună înaintea procesului.
Berners Lee a adus un omagiu omului
care a încercat să extindă spiritul liberal al sistemului web.
Aaron e mort. În această lume nebună,
am pierdut un mentor, un vârstnic înţelept.
Hackeri de drept, avem unul căzut. Am pierdut pe unul de-ai noştri.
Şi ceea ce părea atât de clar devine tulbure,
ca mesajele din spatele pastilelor roşii şi albastre.
Valorile se inversează şi acum mişcarea de dreapta americană şi le asumă.
Jurnalista CNN Laurie Segall a revăzut celebra scenă din Matrix
din care acest adevăr alternativ îşi are originea.
Pastila roşie a devenit un cod pentru masculinişti care cred că bărbaţii,
mai degrabă decât femeile, sunt discriminaţi în societăţile noastre.
Ce a început ca un forum de consiliere pentru a seduce s-a radicalizat.
Să înghiţi pastila roşie este să accepţi
că orice ţi s-a spus despre societate,
despre gen, rasă, politică e o minciună.
Lumea a devenit un chat room. Cred că am devenit avatarii noştri.
Am devenit offline faţă de oamenii cu care suntem online.
Datorită lui Facebook, Twitter şi ceilalţi mastodonţi de la Silicon Valley,
oamenii sunt liberi să se exprime şi să vorbească ce gândesc.
Fiecare e în propriul lui colţ, în propria lui bulă,
în propria lui matrice...
Apoteoza a fost alegerea lui Donald Trump ca preşedinte în 2016.
Născut în lumea afacerilor, el a devenit un star TV de reality show cu Ucenicul.
- Bună, prieteni ! - Bună, dl Trump !
Sunteţi concediaţi.
A devenit al 45-lea preşedinte al SUA datorită în mare parte presei.
Cu el, confuzia dintre adevăr şi minciună a atins apogeul,
întorcând conceptul de "fake news" împotriva marilor posturi de ştiri.
- Nu fi obraznic. - Daţi-mi dreptul la o întrebare !
Nu fi nepoliticos.
Nu accept o întrebare de la tine. Eşti "fake news".
Principiul e simplu: "Fake news înseamnă ştirea cu care nu sunt de acord."
Trump a fost atât de polarizant, încât a reuşit să întruchipeze totul.
Pentru opozanţii lui, el a fost un agent Smith de succes:
Dl Anderson, bine aţi revenit !
Ca duşmanul de moarte al lui Neo, un program a preluat controlul în Matrix.
Dar pentru admiratorii săi, el e de fapt Morpheus, cel care îl ghidează pe Neo,
promite sfârşitul sistemului
şi galvanizează mulţumea la debutul filmului Matrix Reîncărcat.
În seara asta, nu ne e teamă.
Şi ce trebuia să se întâmple a avut loc în cele din urmă: pe 6 ianuarie 2021,
complet dependenţi de pastilele roşi,
suporterii lui Trump au organizat o lovitură de stat.
O să mergem la Capitol
şi o să-i întâmpinăm cu urale
pe bravii noştri senatori şi congresmeni şi pe femei.
Pentru că n-o să ne luăm niciodată înapoi ţara cu slăbiciune.
Trebuie să arătăm putere şi trebuie să fiţi puternici.
Convinşi că Joe Biden a trucat alegerile prezidenţiale,
au luat cu asalt Capitoliul.
A fost culminarea celor 20 de ani de contracultură antisistem
şi o înţelegere eronată a mesajului Matrix.
Dintr-odată, ne cuprinde îndoiala:
dacă Donald Trump şi extrema dreaptă
s-au inspirat din filmele surorilor Wachowski ?
Dacă această trilogie rebelă, progresivă,
în pofida ei, a alimentat extrema dreaptă ?
Dacă a venit vremea să murim, e rândul nostru.
Tot ce întreb este dacă trebuie să le dăm acestor nenorociţi vieţile noastre,
îi trimitem în iad înainte să o facem.
Mai grav, unii dintre noi nu preferăm minciunile în locul adevărului ?
Ca personajul Cypher, trădătorul din primul episod...
Ştiu că această friptură nu există.
Ştiu că atunci când o bag în gură,
Matrix spune creierului meu că e zemoasă şi delicioasă.
Ştii ce mi-am dat seama ?
Ignoranţa e fericire.
Exact ca în fabulele cyberpunk,
marile grupuri tehnologice nu sunt doar complici,
ci adevăraţii câştigători ai haosului.
La urma urmei, nu a fost Elon Musk,
un magnat în spatele Paypal, Tesla, SpaceX şi Twitter,
un suporter al lui Trump ?
Acelaşi Elon Musk care preamăreşte virtuţile transumanismului,
însemnând augmentarea oamenilor prin tehnologie,
şi care glumeşte cu mama lui pe platoul emisiunii Saturday Night Live.
Ai transformat acel joc video despre spaţiu în realitate.
Doar dacă nu consideraţi că realitatea noastră ar putea fi un joc video
şi noi toţi nu suntem decât simulări pe computer
cu care se joacă un adolescent din altă planetă.
E grozav, Elon.
La fel ca ultra-bogaţii lui confraţi din Silicon Valley,
încă face planuri pentru apocalipsă, şi îşi imaginează un buncăr de lux.
Niciodată nu se ştie...
Când Musk şi fiica lui Trump au discutat pe Twitter,
folosind pastila roşie ca pe o emblemă a opiniilor lor şi lupta lor sinceră,
a fost Lilly cea care a rupt tăcerea din partea surorilor Wachowski
şi a reacţionat cu o postare care a avut meritul de a fi clară.
Ăsta nu ar fi ultimul cuvânt al celor două surori,
nici ultima lor creaţie artistică.
Matrixa fost preluat complet
într-o reclamă la o marcă de maşini
difuzată în timpul celui mai mare eveniment american, Super Bowl.
Hai să vă spun de ce sunteţi aici.
E lumea luxului cea care v-a orbit
ca să un vedeţi adevărul.
Noi doar vrem să ne luăm maşina...
Luaţi cheia albastră şi vă întoarceţi la luxul pe care îl ştiţi.
Luaţi cheia roşie şi nu veţi mai privi niciodată luxul la fel.
Lana a regizat episodul final a ceea ce a devenit o trilogie,
continuând sfidarea surorii sale de deturnare a valorilor Matrix.
A fost Matrix Renaşterea, lansat în 2021.
Acum ce ? Lucrurile s-au schimbat. Piaţa e dură.
Sigur înţelegeţi de ce părintele iubit al companiei nostre, Warner Brothers,
a hotărât să facă o continuare a trilogiei.
Poftim ?
Ai spus că povestea s-a terminat pentru tine, dar aşa stau lucrurile cu poveştile.
Ele nu se termină de fapt, nu-i aşa ?
La fel ca în viaţa reală,
filmul e lansat la 20 de ani după episodul anterior.
De data asta, Matrixa fost reprogramat într-un stil mult mai la modă, mai pop,
mult mai puţin cyberpunk pentru a controla oamenii şi mai bine.
Banda sonoră a rămas psihedelică,
cu White Rabbit al trupei Jefferson Airplane.
Resuscitat şi deprimat,
Neo e acum un programator de jocuri video pentru sucursala lui Warner Bros.
Şi trilogia pe care o ştim nu e mai mult decât
un serial de jocuri foarte populare în Matrix.
Atât de popular, de fapt,
că părintele companiei vrea să-l convingă pe Neo să realizeze al patrulea episod...
Revoluţionează jocul din nou...
Am crezut că ar fi amuzant să împletesc o parte din convingerile mele
şi experienţa mea cu experienţa lui Thomas Anderson.
Aspectul colorat al analistului,
tocilarii informaticieni...
Sunt un tocilar ! Deci unde e maşina mea ?
...mocasinii fără şosete ai noului Smith...
Dl Anderson !
...diversitatea angajaţilor Deus Machina, a hipioţilor din marketing...
- EvidentMatrix este despre... - Transpolitan...
Cryptofascism.
- E o metaforă... - A exploatării capitaliste.
Şi ei sunt din generaţia Matrix.
Dar ei au ales să fie complicii sistemului.
Cu aceste multiple imagini suprapuse,
Lana exprimă crudul adevăr: suntem implicaţi cu totul în Matrix.
Ei ţi-au luat povestea,
ceva ce a însemnat atât de mult pentru oameni ca mine,
şi au transformat-o într-un lucru trivial.
Ce face Matrix,
care înarmează fiecare idee, fiecare vis,
tot ce e important pentru noi...
Dar mai presus de toate, filmul este o ocazie pentru Lana să reafirme
tot ce a fost întotdeauna nucleul filmului Matrix,
dar de asemenea a întregii filmografii a surorilor Wachowski: valoarea iubirii.
Iubirea uneşte fiinţele umane, oricare ar fi ele,
fiind în acelaşi timp o armă a emancipării şi revoltei.
Ne-am cunoscut ?
Iubirea rebelă a lui Trinity şi a lui Neo în Matrixse poate găsi
în toate filmele surorilor Wachowski: în Bound, primul lor film,
e pasiunea celor două eroine, Violet şi Corky,
care le permite să evadeze dintr-o lume dominată de bărbaţi
şi să-şi depăşească condiţia.
Vreau să ies de aici.
Vreau o viaţă nouă.
Văd pentru ce am aşteptat, dar nu o pot face singură.
În Speed Racer, adaptarea unui desen animat japonez
transformat într-un film experimental,
Speed şi Trixie îşi unesc forţele să lupte împotriva puterii distructive a banilor.
Voi spuneţi că conduc mai bine decât majoritatea din WRL.
- Acum nu e momentul să dovedesc asta. - De ce ?
E prea periculos.
Prea periculos pentru mine, dar nu pentru tine, nu ?
Aceleaşi teme sunt regăsite la cuplurile rebele
din filmul Atlasul norilor, şi în multele combinaţii pe care le-au creat.
Sunt Jupiter şi Caine din Jupiter:
Soarta Universului luptând pentru salvarea omenirii.
Şi sunt cele opt personaje în serialul Netflix, Sense8,
conectate frăţeşte în spaţiu şi timp.
Orice hotărăşti să faci, să ştii că nu vei fi singură.
Chiar şi maşinile şi oameni se pot uni.
Matrix Renaşterea, a treia parte,
duce la o înţelegere, un armistiţiu între oameni şi maşini.
Realizatorii nu sugerează aşa de mult transumanismul ca umanism "trans".
Salvarea lui Trinity în Matrix Renaşterea
duce această filozofie "trans" la concluzia ei logică.
- Eşti pregătit ? - Da.
Într-un montaj alternativ, eroina este salvată de o forţă combinată umană,
programe şi maşini, acţionând în perfectă simbioză.
Nu !
Opreşte-i !
Transgender la fel de mult ca transgresiv,
filmele surorilor Wachowski au fost impregnate
cu prefixul "trans" de la crearea lor,
iar tetralogia Matrix este emblema.
Filmele Lanei sunt privite cu un ochi critic în munca mea
prin lentilele transexualităţii noastre.
E un lucru grozav pentru că este o excelentă aluzie
că arta nu e niciodată statică.
În timp ce ideile de identitate şi transformare sunt componente importante
în munca noastră, fundamental toate ideile se bazează pe iubire.
Lana şi Lilly nu încetează niciodată să spună povestea unei iubiri fluide,
proteice care subminează codurile sociale. Până la răsturnarea valorilor,
ca faimosul sărut al lui Trinity cu Neo, reminescenţă a binecunoscutui basm.
Mă auzi ?
Te iubesc !
Dar de data asta e prinţesa care trezeşte persoana adormită.
Matrix Renaştereaîi reunesc pe Neo şi pe Trinity pentru ultima oară,
eroii electronici, androgini a căror iubire nebună, au debusolat deja
maşinile în primele episoade.
Cei doi actori, Carrie-Anne Moss şi Keanu Reeves, au îmbătrânit.
Felul cum se privesc e tulburător într-un fel ce depăşeşte ficţiunea.
Aproape ai sentimentul că suferă mutaţii,
corpurile lor fizice făcând loc versiunii lor digitale.
Ca şi cum, peste timp, au reţinut ceva din Matrix.
Feţele lor pe jumătate digitale iau o dimensiune a eternităţii.
În numeroase ocazii, cei doi eroi observă un grup de păsări
zburând în formaţie.
Aceste roiuri, care amintesc de santinele, au o structură specială:
cu cât sunt mai numeroase,
cu atât influenţa fiecărui individ în grup e mai mică
şi e puţin probabil să-l perturbe cu o mişcare marginală.
Lana, Lilly, Neo şi Trinity ne invită să aruncăm în aer comportamentul de masă,
să facem un salt gigantic în neant pentru a destabiliza matricea
şi regândi lumea noastră digitală.
Rămâne de văzut ce vor face următorii adepţi ai realităţii.
Am luat cina la un prieten acasă şi avea doi copii.
Ei n-au văzut filmulMatrix .
Aşa că am început să le spun că tipul ăsta e într-un fel de lume virtuală
şi află că există o lume reală,
iar el se întreabă ce e real şi ce nu...
Chiar vrea să ştie ce e real.
Şi fetiţa a întrebat: De ce ?
Iar eu am spus: Ce vrei să spui ? Şi ea zice: Cui îi pasă dacă e reală ?
Iar eu: Nu-ţi pasă dacă e reală ?
Şi ea zice: Nu.